**З А П О В Е Д**



На основание чл. 9, ал. 5 и чл. 26, ал. 1 и ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с § 70 от Преходни и заключителни разпоредби към Закона за изменение и допълнение на ЗУСЕСИФ (обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г., Заповед № РД09-42 от 20.01.2025 г. на министъра на земеделието и храните и одобрен доклад № ……………..………..…..на директора на дирекция „Развитие на селските райони“

**НА Р Е Ж Д А М:**

**І.** В Заповед № РД09-830 от 04.09.2018 г. на заместник-министъра на земеделието, храните и горите и ръководител на Управляващия орган (УО) на Програма за развитие на селските райони за периода 2014 – 2020 г. (ПРСР 2014 – 2020 г.), изменена и допълнена със Заповед № РД09-696 от 12.07.2021 г., Заповед № РД 09-943 от 15.09.2021 г. и Заповед № РД09-1208 от 28.10.2022 г. на заместник-министъра на земеделието и храните и ръководител на УО на ПРСР 2014 – 2020 г., се правят следните изменения:

1. В Приложение № 1 „Условия за кандидатстване за предоставяне на безвъзмездна финансова помощ по процедура чрез подбор № BG06RDNP001-6.003 „Развитие на услуги във всички сектори и други неземеделски дейности“ по подмярка 6.4.1 „Инвестиции в подкрепа на неземеделски дейности“ от ПРСР 2014-2020 г.“ и приложенията към тях:

1.1. В раздел „Списък на съкращенията“ се създава нов ред:

|  |  |
| --- | --- |
| Регламент (ЕС) 2023/2831 | Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (OB L, 2023/2831 от 15.12.2023 г.) |

1.2. В Раздел 9 „Минимален и максимален размер на безвъзмездната финансова помощ за конкретен проект“:

1.2.1. в т. 1 накрая се добавя „и Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis - за проектни предложения, одобрени след 30 юни 2024 г.“

1.2.2. точка 2 се изменя така:

„2. Максималният размер на финансовата помощ по настоящата процедура за един кандидат и за предприятията, които образуват с него едно и също предприятие, не може да надвишава 391 160 лв. (200 000 евро).“

1.2.3. в т. 7 изречението под думата „Важно“ се изменя така: „При определяне на максималния размер на финансовата помощ се вземат предвид и условията на чл. 3 и чл. 5 от Регламент 1407/2013 и чл. 3 и чл. 5 от Регламент (ЕС) 2023/2831 - за проектни предложения, одобрени след 30 юни 2024 г.“

1.3. Раздел 10 „Процент на съфинансиране“ се изменя така:

„Максималният размер на безвъзмездната финансова помощ за одобрени проектни предложения е в размер до 50 на сто от общия размер на допустимите за финансово подпомагане разходи, но не повече от 200 000 евро.“

1.4. в раздел 13.3 „Недопустими дейности“:

1.4.1. в т. 3 след думите „Регламент (ЕС) № 1407/2013“ се добавя „и Регламент (ЕС) 2023/2831“;

1.4.2. в т. 9 накрая се добавя „и чл. 1, параграф 1, буква „д“ и „е“ от Регламент (ЕС) 2023/2831.

1.5. В раздел 16 „Приложим режим на минимални/държавни помощи“:

1.5.1. в т. 1, в изречение първо накрая се добавя „– за договори сключени до 30 юни 2024 г., включително и условията на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis - за договори, сключени след 30 юни 2024 г.“;

1.5.2. в т. 2 след думите „Регламент № 1407/2013“ се добавя „и Регламент (ЕС) №2023/2831“ и думите „същия регламент“ се заменя със „същите регламенти“.

1.5.3. точка 4 се изменя така:

„4. Общият размер на помощта de minimis, предоставена на едно и също предприятие, не може да надхвърля левовата равностойност на:

4.1. 200 000 евро за период от три бюджетни години – договори, сключени преди 30 юни 2024 г.;

4.2. 300 000 евро за период от три години - за договори, сключени след 30 юни 2024 г.“

1.5.4. точка 9 се изменя така:

„9. Когато дадено предприятие извършва дейност в секторите посочени в чл. 1, параграф 1, букви „а“, „б“ или „в“ от Регламент № 1407/2013 или чл. 1, параграф 1, букви „а“, „б“ или „в“ от Регламент (ЕС) № 2023/2831, както и в един или повече сектори или дейности обхванати от цитираниите регламенти, за таван се използва определения в член 3, параграф 2 от Регламент № 1407/2013 или съответно Регламент (ЕС) № 2023/2831, при условие че се гарантира чрез подходящи средства - чрез разделение/разграничаване на дейностите или на разходите, че дейностите в сектора посочени в чл. 1, параграф 1, букви „а“, „б“ или „в“ от Регламент № 1407/2013 или чл. 1, параграф 1, букви „а“, „б“ или „в“ от Регламент (ЕС) № 2023/2831 не се ползват от помощи de minimis, предоставени в съответствие със същите регламенти.“

1.5.5. В т. 12 се правят следните изменeния:

1.5.5.1. в буква „б“ след думите „Регламент № 1407/2013“ се добавя „или съответно на чл. 2, параграф 2 от Регламент (ЕС) № 2023/2831“;

1.5.5.2. в буква „в“ след думите „Регламент № 1407/2013“ се добавя „съответно на чл. 3, параграф 8 от Регламент (ЕС) № 2023/2831;

1.5.5.3. в буква „г“ след думите „Регламент № 1407/2013“ се добавя „или съответно чл. 3, парагараф 9 от Регламент (ЕС) № 2023/2831“;

1.5.6. В т. 13 се правят следните изменения:

1.5.6.1. в основнота част след думите „Регламент № 1407/2013“ се добавя „или съответно на чл. 5 на Регламент (ЕС) № 2023/2831“;

1.5.6.2. създава се нова буква „б“:

„б) Когато дадено предприятие попада в приложното поле на Регламент № 2023/2831 и сключването на административния договор е след 30 юни 2024 г., помощта de minimis предоставена за него съгласно регламента може да се кумулира с помощ de minimis предоставена съгласно Регламент (ЕС) № 2023/2832 на Комисията до тавана, установен в посочения регламент. Тя може да се кумулира с помощ de minimis, предоставяна съгласно други регламенти за такава помощ до съответния таван определен в чл. 3, пар. 2 на Регламент № 2023/2832“;

1.5.6.3. досегашната буква „б“ става „в“;

1.5.7. в т. 19 накрая се добавя „- за договори, сключени преди 30 юни 2024 г. и период от три години – за договори, сключени след 30 юни 2024 г.“;

1.5.8. в т. 24 след думите „Регламент № 1407/2013“ се добавя „или съответно Регламент (ЕС) № 2023/2831“;

1.5.9. в т. 27 след думите „10 бюджетни години“ се добавя „за договори, сключени преди 30 юни 2024 г. или съответно 10 години - за договори, сключени след 30 юни 2024 г.“

1.6. в раздел 21.2. „Оценка на административното съответствие и допустимост“, т. 3, в буква „ж“ накрая се добавя „и Регламент (ЕС) 2023/2831“;

1.7. в раздел 27 „Допълнителна информация“ в т. 14.35 се изменя така:

„14.35. „Едно и също предприятие“ по смисъла на чл. 2, т. 2 от Регламент 1407/2013 и съответно чл. 2, т. 2 от Регламент (ЕС) 2023/2831“;

1.8. Създава се приложение № 15 А Декларация за размера на получената минимална помощ съгласно приложение № 1.

2. В Приложение № 2 „Условия за изпълнение на одобрени проекти по процедура чрез подбор на проектни предложения № BG06RDNP001-6.003 „Развитие на услуги във всички сектори и други неземеделски дейности“ по подмярка 6.4.1 „Инвестиции в подкрепа на неземеделски дейности“ от Програма за развитие на селските райони за периода 2014-2020 г. и приложенията към тях“ се правят следните изменения:

2.1. в част А. „Техническо изпълнение на проектите“, Раздел II „Критерии за допустимост, критерии за оценка ангажименти и други задължения на бенефициентите“, подраздел 2„Ангажименти и други задължения на бенефициентите“, в т. 12 накрая се добавя „или съответно чл. 6, пар. 7 от Регламент (ЕС) 2023/2831“

2.2. В приложение № 9 Административен договор се правят следните изменения:

2.2.1. в титулна страница на ред 4, във второта колона накрая се добавя следния текст:

„*или за договори, сключени след 30 юни 2024 г.*“

• левовата равностойност на 300 000 евро за период от три години при спазване на условията на чл. 3 и 5 от Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis

2.2.2 в титулната страница думите „чл. 45, ал. 2 от Закона за управление на средствата от Европейските структурни и инвестиционни фондове (ЗУСЕСИФ) се заменят с „чл. 37, ал. 3 от Закона за управление на средствата от Европейските структурни и инвестиционни фондове (ЗУСЕСИФ)“

2.2.3. В чл. 1, ал. 2 накрая се добавя:

„(*или за договори, сключени след 30 юни 2024 г.)*

(2) Предоставената БФП представлява помощ „de minimis”съгласно Регламент (ЕС) № Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (ОВ L 2831 от 15.12.2023 г.)“

2.2.4. В чл. 2, ал. 1 накрая се дoбавя „или съответно на чл. 3 и 5 от Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis.

(*текстът се добавя само за договори, сключени след 30 юни 2024 г.)“*

2.2.5. В чл. 10, ал. 4 накрая се добавя:

„(*или за договори, сключени след 30 юни 2024 г.)*

(4) Фондът се задължава да документира и събира цялата информация във връзка с предоставената минимална помощ и да предоставя информацията по искане на Европейската комисия в изпълнение на чл. 6, параграф 7 от Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis. Документите се съхраняват за период от 10 години от датата, на която е предоставена последната минимална помощ по схемата.“

2.2.6 В чл. 14, в ал. 3 след думите „помощта „de minimis“ се добавя „или Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis - *само за договори, сключени след 30 юни 2024 г.)*

2.2.7. В чл. 15, ал. 3 накрая се добавя „/чл. 6, пар. 7 от Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis.“

2.2.8. В чл. 23, ал. 1 накрая се добавя:

*(или за договори, сключени след 30 юни 2024 г.)*

(1) При неспазване на изискванията на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis Бенефициентът възстановява пълния размер на предоставените средства по настоящия договор, със законната лихва от момента на получаването до окончателното им изплащане“

2.3. Създава се приложение № 5 А Декларация за размера на получената минимална помощ съгласно приложение № 2.

**II.** Заповедта и изменените с нея документи да се публикуват в Информационната система за управление и наблюдение на средствата от Европейските структурни и инвестиционни фондове (ИСУН 2020) и на интернет страницата на Министерството на земеделието и храните.

**III.** Държавен фонд „Земеделие“ да предприеме съответните действия за изпълнение на заповедта.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието и храните.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

