

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ И РЪКОВОДИТЕЛ НА УО НА ПРСР 2014-2020 Г.**  **Д-Р ЛОЗАНА ВАСИЛЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор № BG06RDNP001-6.003 „Развитие на услуги във всички сектори и други неземеделски дейности“ по подмярка 6.4.1. „Инвестиции в подкрепа на неземеделски дейности“ от ПРСР 2014-2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

Със Заповед № РД09-830 от 04.09.2018 г. на заместник-министъра на земеделието, храните и горите и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.) са утвърдени Насоки за кандидатстване по процедура чрез подбор на проектни предложения № BG06RDNP001-6.003 „Развитие на услуги във всички сектори и други неземеделски дейности“ по подмярка 6.4.1. „Инвестиции в подкрепа на неземеделски дейности“. Заповедта е изменена със Заповед № РД09-696 от 12.07.2021 г., с която е увеличен бюджета по процедурата, Заповед № РД09-943 от 15.09.2021 г., с която е изменен образеца на административен договор с цел улеснение при изпълнението на одобрените проектни предложения и със Заповед № РД09-1208 от 28.10.2022 г., с която е удължен срока за изпълнение на проектите до 6 юни 2025 г. и е предоставена възможност на кандидатите за подписване на допълнителни споразумения към административния договор с квалифициран електронен подпис.

Предоставянето на подкрепата по процедурата се осъществява при спазване на правилата за „минимална помощ“ и условията на Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis. Действието на Регламент (ЕС) 1407/2013 изтече на 31.12.2023 г. В края на срока на действие на Регламент (ЕС) 1407/2013 всяка помощ de minimis, която отговаря на условията на същия регламент, може да бъде предоставена законосъобразно за допълнителен период от 6 месеца. На 13 декември 2023 г. Комисията прие Регламент (ЕС) 2023/2831 на Комисията относно прилагането на членове 107 и 108 от Договора за функционирането на Европейския съюз към помощта de minimis, в сила от 01.01.2024 г., което налага промяна на разпоредби в схеми, предоставящи държавни помощи.

Съгласно чл. 26, ал. 7, т. 1 от Закона за управление на средствата от европейските фондове при споделено управление (ЗУСЕФСУ) след откриване на процедура чрез подбор утвърдените документи се изменят при промени в правото на Европейския съюз и/или българското законодателство, в политиката на европейско и/или национално ниво, основана на стратегически документ или в съответната програма, които налагат привеждане на документите в съответствие с тях.

Във връзка с гореизложеното е подготвен проект на заповед за промени в Насоките за кандидатстване по процедура № BG06RDNP001-6.003.

Проектът на заповед за изменение на Заповед № РД09-830 от 04.09.2018 г. и проект на доклад на заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 1 и ал. 7, т. 1 от ЗУСЕФСУ предлагам да издадете заповед за изменение на Заповед № РД09-830 от 04.09.2018 г., изменена със Заповед № РД09-696 от 12.07.2021 г., Заповед № РД09-943 от 15.09.2021 г. и Заповед № РД09-1208 от 28.10.2022 г. на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-6.003 „Развитие на услуги във всички сектори и други неземеделски дейности“ по подмярка 6.4.1. „Инвестиции в подкрепа на неземеделски дейности“ от Програма за развитие на селските райони за периода 2014-2020 г.

С уважение,

